### Resume

Vejle Kommune skal årligt give Boligministeriet en status på arbejdet med Udviklingsplanen. Ved dette års status er det aftalt med Bolig- og Planstyrelsen, at den allonge til Udviklingsplanen, som Byrådet godkendte den 22. juni 2022, udgør den årlige status til Boligministeriet. Bolig- og Planstyrelsen har i den forbindelse bedt Vejle kommune om at udarbejde og vedlægge en supplerende beskrivelse, som er vedlagt sagen til godkendelse. Til Byrådets yderligere orientering er der endvidere udarbejdet en mere omfattende statuspublikation på det seneste års arbejde med Udviklingsplanen, som ikke indgår i den formelle afrapportering til Boligministeriet, men som bedes taget til efterretning.

### Sagsfremstilling

Baggrund:

Vejle Kommune skal årligt inden den 1. oktober give Boligministeriet en status på arbejdet med Udviklingsplanen samt - i tilfælde af ønsker om justeringer til Udviklingsplanen – udarbejde og fremsende en såkaldt allonge til Udviklingsplanen, som skal godkendes af Boligministeriet i forbindelse med den årlige status.

Indhold af den årlige status til Boligministeriet:

I 2022 har der frem mod den årlige status været behov for at udarbejde og beslutte en allonge til Udviklingsplanen, og denne blev godkendt i Byrådet den 22. juni 2022. Det er på den baggrund aftalt med Bolig- og Planstyrelsen, at [adresse] årlige status i år udgøres af allonge med supplerende beskrivelse, som beskrevet nedenfor (Bilag 1 og Bilag 1.1).

Forvaltningen har til Byrådets orientering, og som ved tidligere års status, endvidere udarbejdet en mere omfattende status på det fysiske, boligsociale-, og boligpolitiske arbejde på [adresse] og i [adresse]. Denne fremgår af bilag 2 ”Status 2021/2022 – Udviklingsplanen for [adresse]” og indgår ikke som en del af det formelle krav til afrapportering til Boligministeriet.

Krav om fremsendelse af supplerende beskrivelse til allongen:

I forbindelse med processen for fortætning og omdannelse af Nørremarkscenteret og matrikel mod sydøst godkendte Byrådet på møde i juni 2022 en allonge til Udviklingsplanen, der indbefatter en justering af Udviklingsplanens greb for fortætning og omdannelse, hvori det bl.a. er besluttet at fastholde flere af de eksisterende bygninger i centeret samt som udgangspunkt at undtage matrikel mod sydøst for fortætning.

Allongen blev efter byrådets godkendelse fremsendt til Bolig- og Planstyrelsen med henblik på at få styrelsens forhåndsbekræftelse på, at Vejle Kommune fortsat arbejder inden for de gældende regler og rammer.

Styrelsen har den 5. juli 2022 meddelt Vejle Kommune, at Bolig- og Planstyrelsen kan bekræfte, at den fremsendte allonge til Udviklingsplanen tages til efterretning under den forudsætning, at Vejle kommune fremsender en supplerende redegørelse med argumentation for, hvorledes eksisterende erhvervsarealer planlægges omdannet, herunder at Vejle Kommune uddyber argumentationen for, hvorfor følgende bygninger og funktioner, der ikke opkøbes af Vejle Kommune, bør tælle med i det samlede regnestykke, hvilket er en forudsætning for, at andelen af almene boliger lander på 68%:

* Nr. 4-6 Fastholdelse af Lidl og Netto,
* Nr. 7 Fastholdelse af pizzeria
* Nr. 19-23: Fastholdelse af foreningsaktiviteter.

På baggrund af Styrelsens tilbagemelding er der nu udarbejdet en supplerende redegørelse til den allonge, der blev godkendt i Byrådet 22. juni. Denne er vedlagt som bilag 1.1.

Heri beskrives, hvordan den ønskede fastholdte bygningsmasse kan indgå i det nye centermiljø, herunder hvordan de bygninger, der ikke opkøbes kan indgå i den samlede omdannelse og dermed medtælles i det samlede boligregnestykke, der gør, at Udviklingsplanens mål om nedbringelse til 68% almene familieboliger opnås inden 2030.

Fremsendelse af den årlige status:

Det er aftalt med Bolig- og Planstyrelsen, at allongen og den supplerende beskrivelse hertil (Bilag 1-1.1) i år udgør [adresse] formelle årlige status til Boligministeriet på arbejdet med Udviklingsplanen for [adresse] med frist 1. oktober, og som kræver behandling af Boligministeriet.

Vejle Kommune afventer herefter Boligministeriets behandling.

Forvaltningen har til Byrådets orientering, og som ved tidligere års status, udarbejdet en mere omfattende status på det fysiske, boligsociale-, og boligpolitiske arbejde på [adresse] og i [adresse]. Denne fremgår af bilag 2.

### Historik

Kommunaldirektøren indstiller, 25. august 2022, pkt. 180:

at ’Forslag til supplerende redegørelse’ (Bilag 1.1) godkendes med henblik på fremsendelse af denne samt allonge til Bolig- og Planstyrelsen og Boligministeriets behandling, samt

at ”Status 2021/22 – Udviklingsplanen for [adresse]” (Bilag 2) til efterretning.

Beslutning fra Økonomiudvalget, 25. august 2022, pkt. 180:

Anbefales.

Fraværende: Simon Schmidt.

### Beslutning

Godkendt.